C 386/73

Objava odobrene standardne izmjene specifikacije proizvoda zaštićene oznake izvornosti ili zaštićene oznake zemljopisnog podrijetla u sektoru poljoprivrednih i prehrambenih proizvoda iz članka 6.b stavaka 2. i 3. Delegirane uredbe Komisije (EU) br. 664/2014

(2022/C 386/12)

Ova se obavijest objavljuje u skladu s člankom 6.b stavkom 5. Delegirane uredbe Komisije (EU) br. 664/2014 (1).

Obavijest o odobrenju standardne izmjene specifikacije proizvoda zaštićene oznake izvornosti ili zaštićene oznake zemljopisnog podrijetla iz države članice Uredba (EU) 1151/2012

„Arroz de Valencia/Arròs de València”

EU br.: EU br.: PDO-ES-0151-AM01 – 21.7.2022.

ZOZP ( ) ZOI ( X )

1. Naziv proizvoda

„Arroz de Valencia/Arròs de València”

2. Država članica u kojoj se nalazi zemljopisno područje

Španjolska

3. Tijelo države članice koje dostavlja obavijest o standardnoj izmjeni

Glavna uprava za ruralni razvoj, Regionalno ministarstvo poljoprivrede, ruralnog razvoja, klimatske krize i ekološke tranzicije

4. Opis odobrenih izmjena

Ovom se izmjenom uključuju nove sorte (Bombón, Copsemar 7 i Argila) izravno povezane sa sortama koje su već uključene u specifikaciju. Te sorte imaju svojstva slična već uključenim sortama, ali imaju i agronomske prednosti, kao što su veća otpornost na sol, smanjena upotreba pesticida i hranjivih tvari te manje potrebe za vodom. Izmjena se smatra „standardnom” u skladu s člankom 53. stavkom 2. Delegirane uredbe (EU) br. 1151/2012 iz sljedećih razloga:

1. uključivanje tih novih sorti ne utječe na bitna svojstva proizvoda, kako je navedeno u priloženim izvješćima uzgajivača;

2. povezanost između kvalitete ili svojstava proizvoda i zemljopisnog okruženja ostaje nepromijenjena;

3. ne mijenja se naziv proizvoda ili bilo koji njegov dio;

4. ne zahtijevaju se izmjene koje bi mogle utjecati na određeno zemljopisno područje;

5. ne povećavaju se ograničenja trgovine proizvodom ili njegovim sirovinama.

Ova izmjena uključuje izmjenu jedinstvenog dokumenta.

JEDINSTVENI DOKUMENT

„Arroz de Valencia/Arròs de València”

EU br.: PDO-ES-0151-AM01 – 21.7.2022.

ZOZP ( ) ZOI ( X )

1. Naziv

„Arroz de Valencia/Arròs de València”

2. Država članica ili treća zemlja

Španjolska

3. Opis poljoprivrednog ili prehrambenog proizvoda

3.1. Vrsta proizvoda

Razred 1.6. Voće i povrće (svježe ili prerađeno)

3.2. Opis proizvoda na koji se odnosi naziv iz točke 1.

Riža (Oryza sativa) sljedećih sorti: Senia, Bahía, Bomba, J. Sendra, Montsianell, Gleva, Sarçet i Albufera, Bombón, Argila i Copsemar 7. Prodaje se kao bijela ili integralna riža na temelju sljedećih parametara (prosječne vrijednosti):

Srednja 4 % Zrna žute boje i boje bakra 0,20 % Crvena zrna i zrna s crvenim prugama 0,50 % Kredasta i nezrela zrna 2 % Zrna s mrljama i oštećenjima od kukaca 0,50 % Strana tijela 0,10 % Najmanja količina bez nedostataka 92,70 %

Svojstva proizvedenog sirovog zrna (prosječne vrijednosti):

Sorta Duljina (mm) Duljina/širina Sedefast izgled (%) Bahía 5,6 1,8 99 Senia 5,6 1,8 99 Bomba 5,2 1,8 99 J. Sendra 5,7 1,8 99 Montsianell 5,7 1,8 99 Gleva 5,7 1,8 99 Sarçet 6 1,8 99 Albufera 5,2 1,7 99 Bombon 5,3 1,8 99 Argila 5,8 1,7 99 Copsemar 7 5,5 1,7 99

Sastav je riže sa ZOI-jem iz Valencije sljedeći (prosječne vrijednosti):

SORTA AMILOZA (%) Bahía 19,1 % Senia 16,3 % Bomba 24,9 % J. Sendra 17,5 % Montsianell 18,1 % Gleva 17,7 % Sarçet 16,3 % Albufera 25,6 % Bombón 24 % Argila 20,9 % Copsemar 7 24,4 %

3.3. Sirovine (samo za prerađene proizvode) i hrana za životinje (samo za proizvode životinjskog podrijetla)

—

3.4. Posebni proizvodni postupci koji se moraju provesti na određenom zemljopisnom području

Sve faze, od sjetve do žetve, sušenje i priprema za pakiranje.

3.5. Posebna pravila za rezanje, ribanje, pakiranje itd.

Pakiranje se mora odvijati na području proizvodnje kako bi se jamčila organoleptička svojstva proizvoda i osigurala sljedivost u okviru jednog sustava kontrole.

3.6. Posebna pravila za označivanje proizvoda na koji se odnosi registrirani naziv

Riža sa ZOI-jem smije se prodavati samo u pakiranju koje sadržava numeriranu sekundarnu etiketu. Na etiketi i na sekundarnoj etiketi moraju se nalaziti riječi Denominación de Origen „Arroz de Valencia” te, prema potrebi, ekvivalentni izraz na valencijskom narječju Denominació d’Orige „Arròs de València”.

4. Sažeta definicija zemljopisnog područja

Riža se uzgaja u prirodnim močvarnim područjima pokrajina Alicante, Castellón i Valencia u autonomnoj zajednici Valenciji, uglavnom u općinama koje se nalaze pod utjecajem parkova Parque Natural de la Albufera, Parque Natural del Marjal de Pego-Oliva i Marjal de Almenara. Sva su ta područja od izvanredne ekološke važnosti, pri čemu je riža iznimno važna za očuvanje ekosustava.

Područje se sastoji od sljedećih općina:

područje pod utjecajem parka Parque Natural de la Albufera (provincija Valencia): Albal, Albalat de la Ribera, Alfafar, Algemesí, Beniparrell, Catarroja, Cullera, Massanassa, Sedaví, Silla, Sollana, Sueca i Valencia.

Ostale općine u pokrajini Valencia: Alginet, Almacera, Almusafes, Alquería de la Condesa, La Alcudia, Alcira, Benifayo, Corbera, Favareta, Fortaleny, Llaurí, Masamagrell, Oliva, La Pobla de Farnals, Polinya del Xuquer, Puzol, Rafelbuñol, Riola, Sagunto i Tavernes de Valldigna.

Općine u pokrajini Murcia: Pego.

Općine u pokrajini Castellón: Almenara, Castellón, Chilches i La Llosa.

5. Povezanost sa zemljopisnim područjem

5.1. Posebnosti zemljopisnog područja

Prirodni čimbenici

ZOI „Arroz de Valencia” uzgaja se u močvarnim područjima, u posebnim uvjetima zbog kojih je moguće poplavljivanje. Tla su vapnenasta (30–50 % karbonata), glinasta, siromašna organskim tvarima i lužnata (pH 8–8,3). Zemlja je tvrda i slabo propusna.

Kad je riječ o klimi, s obzirom na to da se to područje nalazi na obali Sredozemnog mora, temperature su blage tijekom cijele godine, a padalina je malo, uglavnom u proljeće i jesen.

Blizina mora znači da ima povjetaraca, zbog čega nema hladnog dnevnog vjetra. Ljeti puše jako suh i vruć zapadni vjetar iz Mesete.

Velik dio određenog područja nalazi se u parku Parque Natural de la Albufera, području iznimne prirodne ljepote. Zbog posebnih svojstava tog područja riža je jedini usjev koji se ondje može uzgajati i ključna je za održavanje ekološke ravnoteže parka.

Park Parque Natural de la Albufera obuhvaća površinu od 21 120 hektara, a 65 % zemljišta zasađeno je rižom.

Ljudski čimbenici

Riža se stoljećima uzgaja na određenom zemljopisnom području. Iz dokumenata je vidljivo da se riža uzgajala u starom Kraljevstvu Valencije i prije nego što ga je Jakov I. Aragonski osvojio 1238. Polja riže opisana su u knjizi Llibre dels Distribuments, kojom je podijeljena zemlja u novoosvojenom Kraljevstvu.

Uredbom kralja Ferdinanda VI. iz 1753. utvrđena su područja na kojima se trebala saditi riža.

Druga djela koja govore o povijesti uzgoja riže u Autonomnoj zajednici Valenciji su El arroz (1939.), čiji je autor Rafael Font de Mora y Llorens, te Compendio arrocero (1952.) Joséa Maríje Carrasca Garcíje.

Na tom su se području tijekom stoljećaa razvile posebne prakse, kao što je eixugons (enjuagado na kastiljskom španjolskom), koja se sastoji od toga da se usjevi nekoliko dana ostave bez vode kako bi se spriječio rast algi. Ta se praksa provodi krajem lipnja nakon što sadnice riže proklijaju.

Još je jedna praksa specifična za to područje – poplavljivanje kad su polja na ugaru zimi. Na taj se način prekidaju biološki ciklusi određenih organizama u tlu i dezinficira se zemlja. Tako dolazi i do povećanja biološke raznolikosti u vodi – gljivica, algi i malih člankonožaca, koji potiču raspadanje ostataka od žetve i obnavljaju tlo vlastitim ostacima te makro i mikronutrijentima.

5.2. Posebnosti proizvoda

Riža sa ZOI-jem „Arroz de Valencia” ima jaku sposobnost upijanja okusa zbog udjela amiloze u sortama koje se uzgajaju na tom području. Uz visok postotak sedefastog zrnja, ujednačenost veličine zrna vrlo je važan čimbenik jer se time osigurava da se riža ravnomjerno skuha.

5.3. Uzročna povezanost zemljopisnog područja i kvalitete ili karakteristika proizvoda (za ZOI) odnosno određene kvalitete, ugleda ili drugih karakteristika proizvoda (za ZOZP)

Određeno zemljopisno područje nalazi se između obale i obalnih planina. Ta jedinstvena lokacija znači da su polja okupana morskim povjetarcem, čime se osigurava polagano i postupno sazrijevanje zrnja, sprečava nastajanje pukotina i smanjuje količina slomljenih zrna tijekom obrade i kuhanja.

Određeno zemljopisno područje, koje uglavnom obuhvaća park Parque Natural de la Albufera, sastoji se od starih prirodnih močvarnih područja s vapnenastim, glinastim tlima koja su siromašna organskim tvarima i lužnata. To znači da je tlo teško i da je zemlja tvrda i nepropusna pa se usjev može poplaviti malom količinom vode i u izvrsnoj mjeri iskoristiti nutrijente iz tla, čime se potiče rast zrna od dna svake metlice, a smanjuje broj zrna iskrivljenog oblika ili neoblikovanih zrna.

Na određenom zemljopisnom području nema hladnog vjetra tijekom dana, a voda je topla, čime se potiče stvaranje sedefastih zrna i omogućuje sjetva sorti riže dugog ciklusa bez rizika od propadanja, zbog čega je moguće uzgajati sorte obuhvaćene ZOI-jem, koje dobivaju prepoznatljiva svojstva, a posebno udio amiloze, s određenog područja. Odgovarajuća ravnoteža između sposobnosti upijanja okusa i stupnja tvrdoće ovisi o udjelu amiloze, što riži daje njezine cijenjene kulinarske kvalitete.

Tradicija uzgoja riže u Valenciji usko je povezana s kuhinjom te pokrajine. Valencija ima velik broj jela na bazi riže, uključujući paelju, rižu u juhi i pečenu rižu. Stoga je uspostavljena uzročno-posljedična veza sa sortama koje su tipične za to područje jer zahvaljujući velikoj sposobnosti upijanja mogu upiti puno okusa iz temeljca. To je dovelo do razvoja kuhinje koja je, kad je riječ o hrani na bazi riže, jedinstvena u svijetu.

Zapadni vjetar poniente uklanja spore gljivica, kao što su Pyricularia i Helminthosporium, što doprinosi smanjenju broja zrna s nedostatcima.

Upućivanje na objavljenu specifikaciju proizvoda

http://www.agricultura.gva.es/pc_arrozdevalencia

(1) SL L 179, 19.6.2014., str. 17.